Dîwanê Hemserekîye yê KCDK-E pê eşkerayîyêke beşdarê Newroze selam kerdî. KCDK-E  pare kerd ke Newroze de Kurdîstan, Erwropa û her cayê dinya de kurdan îradeyê xo mojna û bi mîlyonan merdimî pê sloganê 'Rayberîya Azade, Kurdîstano Azad' vejîyayî meydanan û dersêko tarîxî da AKP-MHPyî.
KCDK-Evat: ''Warê Newroze pê mesajê azadîya Rayberîye bîyî pirr û şarê ma mojna ke ê do pê îradeyê xo Rayberîye azad bikerê. Gereka ma pê nê moralî têkoşînê seba azadîya Rayberîye rê dewam bikerê. Heta ke derheqê weşîya Rayberîya xo de agahîyêke bigêrê ganî ma çalakîyanê xo dewam bikerê. Ma pê îradeyê Newroze venga her kesî danê ke seba wayîrvejîyayîşê Rayberîye têkoşîn pîlêr bikerê.''
